याज्ञवल्क्यस्मृतिः/व्यवहाराध्यायः/प्रकीर्णकप्रकरणम्
<table>		
		
<td><p>		
	ऊनं वाभ्यधिकं वापि लिखेद्यो राजशासनम्  ।पारदारिकचौरं वा मुञ्चतो दण्ड उत्तमः   । । २.२९५  । ।	</p>
<td><p>		
	अभक्ष्येण द्विजं दूष्यो दण्ड्य उत्तमसाहसम्  ।मध्यमं क्षत्रियं वैश्यं प्रथमं शूद्रं अर्धिकम्  । । २.२९६  । ।	</p>
<td><p>		
	कूटस्वर्णव्यवहारी विमांसस्य च विक्रयी   ।त्र्यङ्गहीनस्तु कर्तव्यो दाप्यश्चोत्तमसाहसम्  । । २.२९७  । ।	</p>
<td><p>		
	चतुष्पादकृतो दोषो नापेहीति प्रजल्पतः   ।काष्ठलोष्टेषुपाषाण बाहुयुग्यकृतस्तथा   । । २.२९८  । ।	</p>
<td><p>		
	छिन्ननस्येन यानेन तथा भग्नयुगादिना   ।पश्चाच्चैवापसरता हिंसने स्वाम्यदोषभाक्  । । २.२९९  । ।	</p>
<td><p>		
	शक्तोऽप्यमोक्षयन्स्वामी दंष्ट्रिणां शृङ्गिणां तथा   ।प्रथमं साहसं दद्याद्विक्रुष्टे द्विगुणं तथा   । । २.३००  । ।	</p>
<td><p>		
	जारं चौरेत्यभिवदन्दाप्यः पञ्चशतं दमम्  ।उपजीव्य धनं मुञ्चंस्तदेवाष्टगुणीकृतम्  । । २.३०१  । ।	</p>
<td><p>		
	राज्ञोऽनिष्टप्रवक्तारं तस्यैवाक्रोशकारिणम्  ।तन्मन्त्रस्य च भेत्तारं छित्त्वा जिह्वां प्रवासयेत् । । २.३०२  । ।	</p>
<td><p>		
	मृताङ्गलग्नविक्रेतुर्गुरोस्ताडयितुस्तथा   ।राजयानासनारोढुर्दण्ड उत्तमसाहसः   । । २.३०३  । ।	</p>
<td><p>		
	द्विनेत्रभेदिनो राज द्विष्टादेशकृतस्तथा   ।विप्रत्वेन च शूद्रस्य जीवतोऽष्टशतो दमः   । । २.३०४  । ।	</p>
<td><p>		
	दुर्दृष्टांस्तु पुनर्दृष्ट्वा व्यवहारान्नृपेण तु   ।सभ्याः सजयिनो दण्ड्या विवादाद्द्विगुणं दमम्  । । २.३०५  । ।	</p>
<td><p>		
	यो मन्येताजितोऽस्मीति न्यायेनापि पराजितः   ।तं आयान्तं पुनर्जित्वा दापयेद्द्विगुणं दमम्  । । २.३०६  । ।	</p>
<td><p>		
	राज्ञान्यायेन यो दण्डो गृहीतो वरुणाय तम्  ।निवेद्य दद्याद्विप्रेभ्यः स्वयं त्रिंशद्गुणीकृतम्  । । २.३०७  । ।	</p>
</table>